wickkiey/tamil-wikipedia-chunked huggingface dataset:
# தென்கிழக்கு சுலாவெசி

**தென்கிழக்கு சுலாவெசி** (ஆங்கிலம்: *Southeast Sulawesi*; இந்தோனேசியம்: *Sulawesi Tenggara*) என்பது இந்தோனேசியா, சுலாவெசித் தீவின் தென்கிழக்கு தீபகற்பத்தில் உள்ள ஒரு மாநிலம் ஆகும். இந்த மாநிலம் புத்தோன் தீவு, முனா தீவு *(Muna Island)*, கபேனா தீவு *(Kabaena)*, வவோனி தீவு *(Wawonii Island)* போன்ற கடற்கரைத் தீவுகளையும்; மற்றும் பல சிறிய தீவுகளையும் கொண்டுள்ளது.  
இதன் வடக்கில் தெற்கு சுலாவெசி மற்றும் மத்திய சுலாவெசி மாநிலங்கள் எல்லையாக உள்ளன; கிழக்கில் மலுக்கு மாகாணம், வடக்கு மலுக்கு மாகாணம்; மற்றும் தெற்கில் கிழக்கு நுசா தெங்காராவுடன் கடல் எல்லையைப் பகிர்ந்து கொள்கிறது; மேலும் தெற்கில் கிழக்குத் திமோர் மாநிலத்துடன் மிகக் குறுகிய கடல் எல்லையையும் கொண்டுள்ளது.  
இதன் தலைநகரம் கெண்டாரி. சுலாவெசி தீபகற்பத்தின் கிழக்கு கடற்கரையில் அமைந்துள்ள இந்த நகரம், தென்கிழக்கு சுலாவெசி மாநிலத்தில் அதிக மக்கள் தொகை கொண்ட நகரமாகவும் விளங்குகிறது.  
தென்கிழக்கு சுலாவெசி மாநிலத்திற்கு, சுலாவெசி தீவின் மற்ற பகுதிகளுடன் இணைக்கும் நெடுஞ்சாலை சாலைகள் எதுவும் இல்லை. இந்த மாநிலத்திற்கான முதன்மை போக்குவரத்து இணைப்பு என்பது தெற்கு சுலாவெசியில் உள்ள வட்டம்போன் *(Watampone)* நகரத்திற்கும்; தென்கிழக்கு சுலாவெசியின் கோலாக்கா துறைமுகத்திற்கும் *(Kolaka)* இடையிலான போன் வளைகுடா *(Bone Gulf)* படகுப் போக்குவரத்து மட்டுமே ஆகும்.  
2024-ஆம் ஆண்டின் இறுதியில், தென்கிழக்கு சுலாவெசியின் மக்கள் தொகை 2,824,589 ஆக இருந்தது.
# தென்கிழக்கு சுலாவெசி

## வரலாறு

தென்கிழக்கு சுலாவெசி, 14-ஆம் நூற்றாண்டு வரை சுமாத்திராவின், சிறீ விஜயப் பேரரசின் ஒரு பகுதியாகவும்; 15-ஆம் நூற்றாண்டின் இறுதி வரை கிழக்கு ஜாவாவின், மஜபாகித் பேரரசின் ஒரு பகுதியாகவும் இருந்தது. 15-ஆம் நூற்றாண்டின் இறுதியில் மஜபாகித் பேரரசில் ஏற்பட்ட படிப்படியான சிதைவுகளினால், சுலாவெசி தீவு முழுவதும் பல குறுமாநிலங்கள் உருவாகின.  
அந்தக் காலக்கட்டத்தில், தெற்கு சுலாவெசியின் ஆட்சி அதிகாரம், மக்காசார் மற்றும் பூகிஸ் எனும் இரண்டு இனக்குழுக்களுக்கு இடையே ஏற்ற இறக்கமாக இருந்தது. பின்னர் 1530-ஆம் ஆண்டுகளில் மக்காசார் மாநிலம் வலிமையான மாநிலமாக உருவெடுத்தது. அதன் ஆட்சியாளர் 1605-இல் இசுலாத்தை ஏற்றுக்கொண்டார்.}}  
1600-ஆம் ஆண்டுகளில், இடச்சுக்காரர்கள் மக்காசார் நகரில் ஒரு வணிக நிலையத்தை நிறுவினர். இந்த நிகழ்வு, கோவா இராச்சியத்துடன் ஒரு போருக்கும் வழிவகுத்தது. இதன் தொடர்ச்சியாக, இடச்சுக்காரர்களுக்கும் போன் இராச்சியத்தின் பூகிஸ் இளவரசர் அருங் பலக்கா *(Arung Palakka)* என்பவருக்கும் இடையே ஒரு நட்புக் கூட்டணிக்கு வழிவகுத்தது.  
பூகிஸ் இளவரசர் அருங் பலக்கா உதவியுடன், இடச்சுக்காரர்கள் இறுதியில் 1669-இல் கோவா இராச்சியத்தின் தலைவரைத் தோற்கடித்தனர். அதன் பின்னர், தெற்கு சுலாவெசி பிராந்தியத்திற்குள் தங்களின் நிலைப்பாட்டைத் தக்க வைத்துக் கொண்டனர். இதற்கிடையில், அருங் பலக்கா, போன் இராச்சியத்தின் ஆட்சியாளரானார். தெற்கு சுலாவெசியின் பெரும்பகுதியைத் தன் கட்டுப்பாட்டிற்குள் கொண்டு வந்தார். 1696-இல் அவர் இறக்கும் போது, சுலாவெசி தீவின் பெரும்பாலான குறுமாநிலங்கள் மீது தமூடைய அதிகாரத்தை விரிவுபடுத்தி இருந்தார் என அறியப்படுகிறது.
# தென்கிழக்கு சுலாவெசி

## நிலவியல்

தென்கிழக்கு சுலவேசியில் உள்ள இரண்டு முக்கிய மலைத்தொடர்கள் தாங்கேசினுவா மலைத்தொடர் *(Tanggeasinua Range)*; மற்றும் மீகோங்கா மலைத்தொடர் *(Mekongga Range)* ஆகும்.  
முக்கிய ஆறுகள் இலலிண்டா ஆறு *(Lalindu River)*, இலாசோலோ ஆறு *(Lasolo River)* மற்றும் சம்பாரா ஆறு *(Sampara River)* ஆகும்.
# தென்கிழக்கு சுலாவெசி

## இடச்சுக் கிழக்கிந்திய நிறுவனம்

இடச்சுக் கிழக்கிந்திய நிறுவனம் (இடச்சு: *Vereenigde Oostindische Compagnie*) 17-ஆம் நூற்றாண்டில் இந்தப் பகுதியில் காலடி வைத்தது. பூகிஸ் இளவரசர் அருங் பலக்கா என்பவருடன் கூட்டணி வைத்துக் கொண்டது.  
பின்னர் மக்காசர் இராச்சியத்தை இடச்சுக் கிழக்கிந்திய நிறுவனம் தோற்கடித்தது. அதன் பின்னர், கோவா இராச்சியத்தின் அரசர் அசானுதீன் ஓர் ஒப்பந்தத்தில் கையெழுத்திட வேண்டிய கட்டாயம் ஏற்பட்டது.  
அந்த ஒப்பந்தம், கோவா சுல்தானகத்தின் அதிகாரத்தை வெகுவாகக் குறைத்தது.
# தென்கிழக்கு சுலாவெசி

## போக்குவரத்து

### வானூர்தி நிலையங்கள்

- பெத்தோம்பரி வானூர்தி நிலையம் - Betoambari Airport
- அலுலியோ வானூர்திநிலையம் - Haluoleo Airport
- மாத்தகோரா வானூர்தி நிலையம் - Matahora Airport
- சாங்கியா நிபந்தேரா வானூர்தி நிலையம் - Sangia Nibandera Airport
- சுகிமானுரு வானூர்தி நிலையம் - Sugimanuru Airport
- தோமியா வானூர்தி நிலையம்
# சங்கீதா கோபால் பராப்

**சங்கீதா கோபால் பராப்** (*Sangeeta Gopal Parab*) கோவாவைச் சேர்ந்த ஓர் இந்திய அரசியல்வாதி ஆவார். இவர் சட்டமன்ற உறுப்பினராகவும், மாநிலத்தின் கல்வி அமைச்சராகவும் பணியாற்றியுள்ளார். இவர் இந்திய தேசிய காங்கிரசுடன் தொடர்புடையவர். மேலும் இவரது தொழில் வாழ்க்கையில் மற்ற அரசியல் கட்சிகளுடனும் ஈடுபட்டுள்ளார்.
# சங்கீதா கோபால் பராப்

## அரசியல் வாழ்க்கை

1980 மற்றும் 1984 தேர்தல்களில், கோவா, சட்டப் பேரவை தேர்ந்தெடுக்கப்பட்ட பெண் உறுப்பினர்கள் யாரும் இல்லை. இக்குறையினைப் போக்க முதலமைச்சர் பிரதாப் சிங் ரானே, பிலிசு பரியா, சுலோச்சனா காத்கர் ஆகியோருடன் பராப் என்பவரைச் சட்டப்பேரவைக்கு நியமித்தார். இந்த நியமனம் பெண்கள் மற்றும் பிற குறைவான பிரதிநிதித்துவக் குழுக்களுக்கான பிரதிநிதித்துவத்தை உறுதி செய்யும் நோக்கிலிருந்தது.  
பராப் மாண்ட்ரேம் சட்டமன்றத் தொகுதியில் போட்டியிட்டு 1994 சட்டமன்றத் தேர்தலில் வெற்றி பெற்றார்.  
கோவா அரசில் கல்வி அமைச்சர் பதவியை பராப் வகித்தார். இவர் தனது பதவிக்காலத்தில் இதேகா உறுப்பினராக இருந்தார். 2000களின் முற்பகுதியில், இவர் காங்கிரசினை விட்டு வெளியேறி, வில்பிரட் டி சோசா தலைமையில் தேசியவாத காங்கிரசு கட்சியில் சேர்ந்தார். இருப்பினும், இவர் தேசியவாத காங்கிரசு கட்சியுடன் நீண்டகாலத் தொடர்பைப் பராமரிக்கவில்லை, மேலும் பல ஆண்டுகளாக எந்த அரசியல் தொடர்பும் இல்லாமல் இருந்தார்.  
பரப்பின் அரசியல் வாழ்க்கையில் இவர் மாண்ட்ரேம் சட்டமன்றத் தொகுதி போட்டியிட்டார். 2002 சட்டமன்றத் தேர்தலில், இவர் காங்கிரசு வேட்பாளராகப் போட்டியிட்டார். ஆனால் பாஜகவின் லட்சுமிகாந்த் பர்சேகரிடம் தோல்வியடைந்தார்.  
2012ஆம் ஆண்டு மாநில சட்டப்பேரவைத் தேர்தலின் போது பாரதிய ஜனதா கட்சிக்கு பராப் ஆதரவளித்தார். மாண்ட்ரேம் தொகுதியில் பாஜக வேட்பாளர் இலட்சுமிகாந்த் பர்சேகரை இவர் ஆதரித்தார். இந்த ஆதரவு குறிப்பிடத்தக்கதாக இருந்தது. ஏனெனில் காங்கிரசு, பாஜக அதிருப்தி தயானந்த் சோப்டேவுக்கு ஒதுக்கியது. இது பலமுனைப் போட்டிக்கு வழிவகுத்தது.
# தாபோலி சட்டமன்றத் தொகுதி

**தாபோலி** **சட்டமன்றத் தொகுதி (**Dapoli Assembly Constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது இரத்தினகிரி மாவட்டத்தில் அமைந்துள்ளது.ராய்காட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# தாபோலி சட்டமன்றத் தொகுதி

## சட்டமன்ற உறுப்பினர்கள்

| 1962 | ராமச்சந்திர பெலோசு | இந்திய தேசிய காங்கிரசு</br> |
| --- | --- | --- |
| 1967 |  |  |
| 1972 |  |  |
| 1978 | கங்காராம் சக்பால் | ஜனதா கட்சி |
| 1980 |  |  |
| 1985 | சந்திரகாந்த் மோகல் | இந்திய தேசிய காங்கிரசு</br> |
| 1990 | சூர்யகாந்த் தால்வி | சிவ சேனா |
| 1995 |  |  |
| 1999 |  |  |
| 2004 |  |  |
| 2009 |  |  |
| 2014 | சஞ்சய் கடம் | தேசியவாத காங்கிரசு கட்சி</br> |
| 2019 | யோகேசு கடம் | சிவ சேனா |
| 2024 | } |  |
# குகாகர் சட்டமன்றத் தொகுதி

**குகாகர் சட்டமன்றத் தொகுதி** (Guhagar Assembly Constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது இரத்தினகிரி மாவட்டத்தில் அமைந்துள்ளது., ராய்காட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# குகாகர் சட்டமன்றத் தொகுதி

## சட்டமன்ற உறுப்பினர்கள்

| 1962 | புருசோத்தம் மண்டலிக் | பிரஜா சோசலிச கட்சி |
| --- | --- | --- |
| 1967 | மகாதேவ் கேசர்கர் | இந்திய தேசிய காங்கிரசு</br> |
| 1972 | சிறீதர் நாத் | பாரதிய ஜனசங்கம் |
| 1978 | பாரதிய ஜனசங்கம் |  |
| 1980 | ராமச்சந்திர பேந்தால் | இந்திய தேசிய காங்கிரசு (இ) |
| 1985 | சிறீதர் நாத் | பாரதிய ஜனதா கட்சி</br> |
| 1990 |  |  |
| 1995 | வினய் நாத் |  |
| 1999 |  |  |
| 2004 |  |  |
| 2009 | பாசுகர் சாதவ் | தேசியவாத காங்கிரசு கட்சி</br> |
| 2014 |  |  |
| 2019 | சிவ சேனா |  |
| 2024 | சிவ சேனா (உத்தவ் பாலசாகேப் தாக்கரே) | } |
# அரங்கேற்ற ஒளிப்படவியல்

**அரங்கேற்ற ஒளிப்படவியல்** அல்லது **மேடை ஒளிப்படம் எடுத்தல்** *(Staged photography)* என்பது ஒரு வகையான ஒளிப்படக் கலையாகும், இதில் ஒளிப்படக் கலைஞர், ஒரு இயக்குனரைப் போலவே, தங்கள் யோசனை எவ்வாறு காட்சிப்படுத்தப்படுகிறது என்பதை முழுமையாகக் கட்டுப்படுத்த எல்லாவற்றையும் முன்கூட்டியே அரங்கேற்றுகிறார். ஒளிப்படக் கலையின் ஆரம்ப நாட்களில் ஒரு ஒளிப்படத்தை அரங்கேற்றுவது ஏற்கனவே பொதுவானதாக இருந்தபோதிலும், 1980கள் வரை, சில ஒளிப்படக் கலைஞர்கள் தங்களை கருத்தியல் கலைஞர்களாக நிலைநிறுத்திக் கொள்ளத் தொடங்கிய வரை, அது ஒரு தனி வகையாக வேறுபடுத்தப்படவில்லை.  
உதாரணமாக, இயற்நிலை ஒளிப்படங்கள் அல்லது தெருவீதி ஒளிப்படம் எடுப்பதற்கு மாறாக, மேடை ஒளிப்படம் எடுப்பதில், மிகக் குறைந்த வாய்ப்புகளே உள்ளன. ஒளிப்படக் கலைஞரின் பங்கு என்பது, தன்னைச் சுற்றி என்ன நடக்கிறது என்பதை ஆவணப்படுத்தும் ஒரு புறநிலை பார்வையாளரின் பங்கும் அல்ல. எல்லாவற்றிற்கும் மேலாக, இந்தக் கண்ணோட்டத்தின்படி, ஒரு ஒளிப்படம் என்பது ஒரு விரைவான தருணத்தின் யதார்த்தமான பிரதிநிதித்துவமும் அல்ல, மாறாக ஒளிப்படக் கலைஞரின் கற்பனையின் உருவாக்கம்; ஒளிப்படக் கலைஞர் தனது படைப்புகளால் ஒரு புதிய யதார்த்தத்தை உருவாக்க முயற்சிக்கிறார். ஒரு கருத்தியல் ஒளிப்படத்தை உருவாக்குவதில் பிந்தைய செயலாக்கமும் முக்கியப் பங்கு வகிக்கிறது. உதாரணமாக, வெவ்வேறு படங்களின் கூறுகளை ஒன்றன் பின் ஒன்றாக இணைக்கலாம். இந்த வகையைச் சேர்ந்த பயிற்சியாளர்கள் பெரும்பாலும் ஒரு படப்பிடிப்புக் கூடத்தில் வேலை செய்கிறார்கள், அல்லது தங்களின் ஒளிப்படங்களை எடுக்க ஒரு சிறப்பு இடத்தைத் தேடுகிறார்கள்.
# ஹெர் ஸ்டோரிஸ்

**ஹெர் ஸ்டோரிஸ்** (*Her Stories*) என்பது சென்னையில் அமைந்துள்ள ஒரு பெண்ணிய பதிப்பகம் ஆகும். பெண்ணியம் தொடர்பான கட்டுரைகள், கதைகள், மொழிபெயர்ப்பு நூல்கள், இலக்கியம், அரசியல், அறிவியல், சிறார் இலக்கியம் எனப் பல தலைப்புகளில் நூல்களைப் பதிப்பித்துள்ளது. இதன் பதிப்பாளர்கள் நிவேதிதா லூயிஸ், வள்ளிதாசன், சஹானா ஆகியோர் ஆவர்.
# ஹெர் ஸ்டோரிஸ்

## வரலாறு

2020ஆம் ஆண்டு கொரோனா பொதுமுடக்கக் காலத்தில் முகநூல் பக்கமாக ஹெர் ஸ்டோரிஸ் தொடங்கப்பட்டது. இதன் தொடர்ச்சியாக ஹெர் ஸ்டோரிஸ் வலைதளம் 2021ம் ஆண்டு ஏப்ரல் மாதம் தொடங்கப்பட்டது. 2022ம் ஆண்டு மார்ச் மாதம் ஹெர் ஸ்டோரிஸ் அமைப்பால் ஹெர் ஸ்டோரிஸ் பதிப்பகம் நிறுவப்பட்டது. 2023ம் ஆண்டு செப்டம்பர் மாதம் ஒன்பது ஆங்கில நூல்களையும் ஹெர் ஸ்டோரிஸ் பதிப்பகம் பதிப்பித்து வருகிறது. பெண்ணியம் சார்ந்த நூற்று அறுபதிற்கும் மேற்பட்ட நூல்களை இப்பதிப்பகம் வெளியிட்டுள்ளது.
# ஹெர் ஸ்டோரிஸ்

## செயல்பாடுகள்

பெண்ணிய நூல்களைப் பதிப்பித்து வெளியிடுதல், பெண் எழுத்தாளர்களின் படைப்புகளை ஊக்குவித்தல், புதிய பெண் எழுத்தாளர்களை அறிமுகப்படுத்துதல், பெண்ணியம் சார்ந்த பரப்புரைகளை பள்ளி, கல்லூரி மற்றும் கல்வி நிலையங்களில் முன்னெடுத்தல், பாலின சமத்துவம் குறித்த புரிதலை எற்படுத்துதல் ஆகியவை ஹெர் ஸ்டோரிஸின் முதன்மையான செயல்பாடுகள் ஆகும். 'பெண்ணெழுத்து', 'சிறார் எழுத்து', 'பிழையின்றி எழுதுவோம்', 'பெண்களைப் புரிந்து கொள்வது எப்படி?', 'விக்கிப்பீடியா பயிலரங்கம்' போன்ற பயிற்சிப் பட்டறைகளையும் ஆண், பெண், திருநர் என அனைத்துப் பாலினருக்கும் ஹெர் ஸ்டோரிஸ் நடத்தி வருகிறது. இது தவிர பெண்களுக்கான இரவு உலாக்கள், மரபு நடைகள், பயணங்கள் போன்றவற்றையும் ஹெர் ஸ்டோரிஸ் முன்னெடுத்து வருகிறது.
ஹெர் ஸ்டோரிஸ் விங்ஸ் (*Her Stories Wings*) சிறார் நூல்களையும் இப்பதிப்பகம் வெளியிட்டு வருகிறது.
# ஹெர் ஸ்டோரிஸ்

## வெளியிட்ட நூல்கள்

- அடுக்களை டூ ஐநா
- துப்பட்டா போடுங்க தோழி
- கேளடா மானிடவா
- விலங்குகளும் பாலினமும்
- ஆண்கள் நலம்
- நான் எனும் பேரதிசயம்
- பாதை அமைத்தவர்கள்
- அவள் இவள் உவள்
- உச்சக்கட்டம்
- நூற்றாண்டு கண்ட பெண் இலக்கிய ஆளுமைகள்
- விடுதலைக் களத்தில் வீர மகளிர்
- தாயனை
- பெய்யெனப் பெய்யா மழை
- அது ஒரு பிறைக்காலம்
- தண்டனைக் களமாகும் பெண்ணுடல்
- விலக மறுக்கும் திறைகள்
- 1936 முதல் மொழிப் போரில் பெண்கள்
# ஹெர் ஸ்டோரிஸ்

## விருதுகள்

தமிழ் வளர்ச்சித் துறை சார்பில் 2022ம் ஆண்டிற்கான சிறந்த நூலகளுக்கான விருது வழங்கும் விழாவில் மகளிர் இலக்கியம் பிரிவில் ‘கதவு திறந்ததும் கடல்’ நூலுக்காக எழுத்தாளர் பிருந்தா சேது அவர்களும் நூலைப் பதிப்பித்தமைக்காக ஹெர் ஸ்டோரிஸ் பதிப்பகத்தாரும் விருது பெற்றனர்.  
தமிழ் வளர்ச்சித் துறை சார்பில் 2023ம் ஆண்டிற்கான சிறந்த நூலகளுக்கான விருது வழங்கும் விழாவில் மகளிர் இலக்கியம் பிரிவில் "தண்டனைக் களமாகும் பெண்ணுடல்" எனும் நூலுக்காக நூலின் ஆசிரியர் சுகிதா சாரங்கராஜ் அவர்களும் நூலைப் பதிப்பித்த ஹெர் ஸ்டோரிஸ் பதிப்பகத்தாரும் விருது பெற்றனர்.
# மனிஷா அசோக் சவுத்ரி

**மனிஷா அசோக் சவுத்ரி** (*Manisha Ashok Chaudhary*) மகாராட்டிராவைச் சேர்ந்த இந்திய அரசியல்வாதி ஆவார். இவர் பாரதிய ஜனதா கட்சி பிரதிநிதித்துவப்படுத்தும் மகாராட்டிரா சட்டமன்றத்தில் மூன்றாவது முறையாக உறுப்பினராக உள்ளார். 2024 மகாராட்டிரா சட்டப்பேரவைத் தேர்தலில் மும்பை புறநகர் மாவட்டத்தில் உள்ள தகிசர் சட்டமன்றத் தொகுதியிலிருந்து மூன்றாவது முறையாக வெற்றி பெற்றார்.
# மனிஷா அசோக் சவுத்ரி

## ஆரம்பகால வாழ்க்கை

சவுத்ரி மகாராட்டிராவின் மும்பை புறநகர் மாவட்டத்தில் உள்ள போரிவலியைச் சேர்ந்தவர். இவர் அசோக் சவுத்ரியை மணந்தார். இவர்களுக்கு இரண்டு குழந்தைகள் உள்ளனர்.
# மனிஷா அசோக் சவுத்ரி

## அரசியல்

மனிஷா 1998 முதல் 2001 வரை தஹானு நகர் பாலிகையின் மாநகரத் தந்தையாகப் பணியாற்றினார். பின்னர், இவர் 2012 முதல் 2014 வரை போரிவலியிலிருந்து பிஎம்சி பகுதி உறுப்பினராக இருந்தார். மனிஷா முதலில் 2014 மகாராட்டிரா சட்டப்பேரவைத் தேர்தலில் வெற்றி பெற்று, தகிசர் சட்டமன்றத் தொகுதியிலிருந்து பாரதிய ஜனதா கட்சியைப் பிரதிநிதித்துவப்படுத்தி சட்டமன்ற உறுப்பினர் ஆனார். இவர் சிவசேனா வேட்பாளர் வினோத் கோசல்கரை 38,578 வாக்குகள் வித்தியாசத்தில் தோற்கடித்தார். 2019 மகாராட்டிரா சட்டப்பேரவைத் தேர்தலில் இந்திய தேசிய காங்கிரசின் அருண் சாவந்தை 63,917 வாக்குகள் வித்தியாசத்தில் தோற்கடித்து தனது இடத்தைத் தக்க வைத்துக் கொண்டார். 2024 மகாராஷ்டிரா சட்டமன்றத் தேர்தலில் மனிஷா மூன்றாவது முறையாகத் தேர்ந்தெடுக்கப்பட்டார், கோசல்கரை மீண்டும் தோற்கடித்தார். இவர் இந்த முறை சிவ சேனா (யு.பி.டி) சார்பில் போட்டியிட்டு 44,329 வாக்குகள் வித்தியாசத்தில் வெற்றிபெற்றார்.
# நிர்மலா கவித்

**நிர்மலா கவித்** (*Nirmala Gavit*) என்பவர் இந்திய அரசியல்வாதியும் மகாராட்டிர மாநில மேனாள் சட்டமன்ற உறுப்பினரும் ஆவார். இவர் மகாராட்டிராவில் நாசிக் மாவட்டத்தைச் சேர்ந்தவர். சிவசேனா கட்சியின் அரசியல்வாதி ஆவார். இவர் 2009 முதல் 2019 வரை இகத்புரி சட்டமன்றத் தொகுதியின் சட்டமன்ற உறுப்பினராக மகாராட்டிரச் சட்டமன்றத்தில் பதவியிலிருந்தார்.
# நிர்மலா கவித்

## வகித்தவப் பதவிகள்

- 2009: மகாராட்டிர சட்டப்பேரவை உறுப்பினர்
- 2014: மகாராட்டிர சட்டப்பேரவை உறுப்பினர்
# பாங்கா

**பாங்கா**, வட இந்தியாவின் பீகார் மாநிலத்தின் தென்கிழக்கில் உள்ள அங்கப் பிரதேசத்தில் அமைந்த பாங்கா மாவட்டத்தின் நிர்வாகத் தலைமையிடம் மற்றும் நகராட்சி ஆகும்.
# பாங்கா

## மக்கள் தொகை பரம்பல்

2011ஆம் ஆண்டின் மக்கள் தொகை கணக்கெடுப்பின்படி, 22 வார்டுகளும், 8,811 குடியிருப்புகளும் கொண்ட பாங்கா நகரத்தின் மக்கள் தொகை 45,977 ஆகும். அதில் ஆண்கள் 24,591 மற்றும் 21,386 பெண்கள் உள்ளனர். பாலின விகிதம் 1000 ஆண்களுக்கு 870 பெண்கள் வீதம் உள்ளனர். சராசரி எழுத்தறிவு 75.81 % வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 11.87 % மற்றும் 0.47 % வீதம் உள்ளனர். இந்நகரத்தில் இந்து சமயத்தினர் 84.32%, இசுலாமியர் 15.21%, சமணர்கள் , கிறித்தவர்கள் 0.28% மற்றும் பிற சமயத்தினர் 0.18 % வீதம் உள்ளனர்.இங்கு இந்தி மொழி, உருது மற்றும் வட்டார மொழியாக அங்கிகா மொழியைப் பேசுகின்றனர்.
# வார்ப்புரு:Infobox botanical product/doc

This infobox is intended for herbal drugs, e.g. Opium, or other materials processed from particular parts of plants.
# வார்ப்புரு:Infobox botanical product/doc

## Usage

<syntaxhighlight lang="wikitext">  
</syntaxhighlight>
# வார்ப்புரு:Infobox botanical product/doc

## Parameters

Except for "product", all fields are optional.  
; product : Name of finished product
; image : Image
; caption : Image caption
; plant : Scientific name of the plant, linked to the article
; part : Portions of the plant used for production
; origin : The geographic origin of the plant species prior to cultivation, or else where it was first introduced
; active : Principal active ingredients
; uses : Broad summary of purposes for which the product is currently most often used.
; producers : Leading modern producer nations or regions
; consumers : Leading modern consumer nations or regions
; wholesale : Wholesale price near the source of production
; retail : Retail price near the consumers
; legal : Legal status, e.g. Controlled Substances Act schedule status, prescription drug status, or other restriction. See options.
# வார்ப்புரு:Infobox botanical product/doc

## Template Data

<templatedata>
{
"params": {
"product": {},
"image": {},
"caption": {},
"plant": {},
"part": {},
"origin": {},
"active": {},
"uses": {},
"producers": {},
"consumers": {},
"wholesale": {},
"retail": {},
"legal_AU": {},
"legal_BR": {},
"legal_CA": {},
"legal_DE": {},
"legal_UK": {},
"legal_US": {},
"legal_UN": {},
"legal_EU": {},
"legal_status": {}
}
}
</templatedata>  
<includeonly></includeonly>
# வார்ப்புரு:Infobox drug/legal status/doc

Formatted options per country or institute for the **legal status** of a drug. Available in , and by parameters (XX = AU, BR, CA, DE, NZ, UK, US, EU, UN).  
Paired parameters can be used, and those are added, unchanged, as a suffix.  
All input is case-insensitive (both <code>OTC</code> and <code>otc</code> are OK).
# வார்ப்புரு:Infobox drug/legal status/doc

## Legal status

### parameters

<syntaxhighlight lang="wikitext">
| legal_AU = S2
| legal_AU_comment = any text
| legal_BR = A1
| legal_BR_comment = any text
| legal_CA =
| legal_DE =
| legal_UK = gsl
| legal_US = Schedule II
| legal_US_comment = and OTC in Oregon
| legal_EU =
| legal_UN =
| legal_NZ =
| legal_status = Not marketed in Asia
</syntaxhighlight>
# வார்ப்புரு:Infobox drug/legal status/doc

## Legal status

### legal status (general)

-
**OTC**  
| Any other text | Unedited. Article is not categorised for this. | } |
| --- | --- | --- |
# மக்காசார் மக்கள்

மக்காசார் மக்கள் (ஆங்கிலம்: *Makassar people, Makassarese, Makassan*; இந்தோனேசியம்: *Suku Makassar, tu-Mangkasara*) என்பவர்கள் பழங்குடி சுலாவெசி மக்களில் ஒரு பிரிவினர் ஆவார்கள். இவர்கள் பெரும்பாலும் தெற்கு சுலாவெசி தீபகற்பப் பகுதிகளைச் சேர்ந்தவர்கள்; இந்தோனேசியாவின் மக்காசார் பகுதியில் அதிகமாக வசிக்கின்றனர்.  
மக்காசர் மக்கள் பண்பாட்டுக் கூறுகளில் வளமானவர்கள்; மேலும் அவர்கள் பாரம்பரிய சமையல் மற்றும் கடல்சார் அறிவுக்காக நன்கு அறியப்படுகிறார்கள். பூகிஸ் மக்கள் இவர்களுடன் நெருங்கிய தொடர்புடைய இனக்குழுவினர் ஆவார்கள்.
# மக்காசார் மக்கள்

## பொது

பன்னாட்டு அளவில் நன்கு அறியப்பட்ட பினிசி *(Phinisi)* எனும் படகு கட்டுமானத் தொழிலில், இவர்கள் சிறந்து விளங்குகிறார்கள். பினிசி படகு கட்டுமானத் தொழில், பூகிஸ்-மக்காசார் மக்களின் கூட்டுக் கண்டுபிடிப்பு ஆகும்.  
கடல் வெள்ளரி *(holothuroidea)* அறுவடை மற்றும் பதப்படுத்தும் அறிவைப் பெற்ற முதல் பூர்வீக மக்களில் மக்காசார் மக்களும் அடங்குவர். தெற்கு சுலாவெயில் தங்கள் சொந்த தாயகத்திற்கு அப்பால் உள்ள பகுதிகளிலும் புலம்பெயர்ந்த மக்காசார் மக்கள் காணப்படுகின்றனர்.  
தவிர மக்காசார் சமூகத்தினர் தென்கிழக்கு ஆசியாவின் தீவுப் பகுதிகளிலும் காணப்படுகின்றனர். மக்காசர் மக்கள் மடகாஸ்கர் மக்களின் வழிகாட்டிகள் என்றும் நம்பப்படுகிறது.
# மக்காசார் மக்கள்

## வரலாறு

மக்காசார் இன மக்கள் தென்னாப்பிரிக்கா வரை; உலகப் பெருங்கடல்களின் பெரும் பகுதிகளில் பயணம் செய்துள்ளதாக அறியப்படுகிறது. தென்னாப்பிரிக்காவில் "மக்காசார்" என்று அழைக்கப்படும் ஒரு பகுதி உள்ளது. அங்குள்ள உள்ளூர் மக்கள், கலப்பு பூர்வீக மற்றும் மக்காசார் மரபுவழியைச் சேர்ந்தவர்கள் என்றும் கருதப்படுகிறது.  
இதற்கிடையில், மக்காசர் என்ற பெயர் அவர்களின் மூதாதையர்களின் தாயகத்தின் பெயரிலிருந்து தோன்றியிருக்கலாம் என்றும் நம்பப்படுகிறது. தென்னாப்பிரிக்காவிலும் அண்டை நாடான மொசாம்பிக் நாட்டிலும் மக்காசார் எனும் பெயரில் பல இடங்கள் உள்ளன.
# மக்காசார் மக்கள்

## வரலாறு

### மக்காசார் கடலோடிகள்

சுலாவெசியின் தென்மேற்கு பகுதியைச் சேர்ந்த மக்காசார் மக்கள், 18-ஆம் மற்றும் 19-ஆம் நூற்றாண்டுகளில், வடக்கு ஆஸ்திரேலியாவின் கடற்கரைகளுக்கு கடல் வெள்ளரிகளைச் சேகரித்து பதப்படுத்த பயணம் செய்து இருப்பதாகவும் அறியப்படுகிறது.  
1720-ஆம் ஆண்டு முதல், இந்தோனேசியாவின் தெற்கு சுலாவெசியில் இருந்து ஆஸ்திரேலியாவின் வடக்கு கடற்கரைகளுக்கு மக்காசார் மீன்பிடிப் படகுகள் சென்றுள்ளன. ஆனாலும் அதற்கு முன்பே மக்காசார் மக்கள் அங்கு போய் இருக்கலாம் என்றும் அறியப்படுகிறது.
# விக்கிப்பீடியா:கூகுள் தமிழாக்கக் கட்டுரைகள்/செம்மைப்படுத்துதல்/2025/41 வாரங்கள், 41 கட்டுரைகள்/Parvathisri

1. 15.03.2025 1.கரீனா கபூர்,
1. 15.03.2025 டெமி மூர்
1. 16.03 2025 1). இந்தியாவில் வங்கித்தொழில்,
1. 16.03 2025 2). இந்தியாவின் அரசியல் ஒருங்கிணைப்பு
1. 22.03.2025 விண்வெளிப் பயணம்
1. 25.03.2025 பணியாளர் பங்கு உரிமை நிறுவனங்கள்
1. 30.03.2025 அடோப் சிஸ்டம்ஸ்
1. 06.04.2025 பெராரி
1. 13.04 2025 ஆன் ஹாத்வே (நடிகை)
1. 19.04.2025 சக் நோரிஸ்
1. 25.04.2025 சுழற்சி அளவி
1. 4.05.2025 கிம் கர்தாசியன்
1. 11.05.2025 தைராய்டு சுரப்புக் குறை
1. 18 05.2025 டெல்மிசார்டன்
1. 25.05.2025 ஜூலியா ராபர்ட்ஸ்
# கவித் நிர்மலா இரமேசு

**கவித் நிர்மலா இரமேசு** (*Gaveet Nirmala Ramesh*) என்பவர் மகாராட்டிராவைச் சேர்ந்த இந்திய அரசியல்வாதி ஆவார். இவர் மகாராட்டிரா சட்டமன்றத்தில் இரண்டு முறை சட்டமன்ற உறுப்பினராக பதவி வகித்துள்ளார். இவர் இந்திய தேசிய காங்கிரசு கட்சியினைச் சேர்ந்தவர்.
# கவித் நிர்மலா இரமேசு

## அரசியல்

கவித் நிர்மலா இரமேசு மகாராட்டிராவின் இகத்புரி சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். இவர் 2009ஆம் ஆண்டு நடைபெற்ற சட்டமன்றத் தேர்தலிலும் 2014ஆம் ஆண்டு நடைபெற்ற சட்டமன்றத் தேர்தலிலும் இந்திய தேசிய காங்கிரசு வேட்பாளராகப் போட்டியிட்டு வெற்றி பெற்று சட்டமன்ற உறுப்பினராகப் பதவி வகித்துள்ளார்.
# சோம்வீர் சங்வான்

**சோம்வீர் சங்வான்** (*Somveer Sangwan*) என்பவர் இந்தியாவைச் சேர்ந்த ஓர் அரசியல்வாதியாவார். 1967 ஆம் ஆண்டு மே மாதம் 20 ஆம் தேதியன்று இவர் பிறந்தார். 2019 ஆம் ஆண்டு அரியானா சட்டமன்றத் தேர்தலில் தாத்ரியிலிருந்து அரியானா சட்டமன்றத்திற்கு உறுப்பினராகவும் சுயேட்சை வேட்பாளராகவும் தேர்ந்தெடுக்கப்பட்டார். முன்னதாக. பாரதிய சனதா கட்சி உறுப்பினராக அரியானா மாநில அரசியலில் ஈடுபட்டார். இவர் முன்னாள் முதல்வர் பன்சி லாலின் மருமகன் ஆவார்.
# சோம்வீர் சங்வான்

## அரசியல் வாழ்க்கை

சோம்வீர் சங்வான் 2005 ஆம் ஆண்டு அரியானா சட்டமன்றத் தேர்தலில் தாத்ரி தொகுதியில் சுயேச்சை வேட்பாளராக அரசியலில் நுழைந்தார். அங்கு இவர் மூன்றாவது இடத்தைப் பிடித்தார். பின்னர், பகுசன் சமாச் கட்சியில் சேர்ந்து 2009 ஆம் ஆண்டு அரியானா சட்டமன்றத் தேர்தலில் போட்டியிட்டு நான்காவது இடத்தைப் பிடித்தார்.  
2014 ஆம் ஆண்டு, இவர் பாரதிய சனதா கட்சியில் சேர்ந்து, 2014 ஆம் ஆண்டு நடைபெற்ற அரியானா சட்டமன்றத் தேர்தலில் இக்கட்சியின் வேட்பாளராகப் போட்டியிட்டார். இந்திய தேசிய லோக் தளம் கட்சியின் வேட்பாளர் ராச்தீப் போகட்டிடம் 1,610 வாக்குகள் வித்தியாசத்தில் தோல்வியடைந்தார்.  
2019 ஆம் ஆண்டு நடைபெற்ற அரியானா சட்டமன்றத் தேர்தலில் பாரதிய சனதா கட்சி வேட்பாளராகத் தேர்ந்தெடுக்கப் பெறாததை அடுத்து சங்வான் தாத்ரியில் சுயேச்சை வேட்பாளராகப் போட்டியிட்டு, தனது நெருங்கிய போட்டியாளரான சனநாயக சனதா கட்சி வேட்பாளர் சுனில் சத்பால் சங்வானை விட 14,272 வாக்குகள் பெரும்பான்மையில் வெற்றி பெற்றார்.
# பிரைசைட்டு

**பிரைசைட்டு** (Priceite) என்பது Ca<sub>2</sub>B<sub>5</sub>O<sub>7</sub>(OH)<sub>5</sub>·H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். வெள்ளை நிறத்திலுள்ள போரேட்டு கனிமமாக இது வகைப்படுத்தப்படுகிறது. செட்கோ, ஓரிகான், டெத் வேலி மற்றும் வடமேற்கு துருக்கி போன்ற இடங்களில் கண்டுபிடிக்கப்பட்டுள்ளது. 1862 ஆம் ஆண்டில் இந்த கனிமத்தின் சிறிய அளவு ஓரிகானின் செட்கோவிலிருந்து வெட்டப்பட்டது.  
பிரைசைட்டு கனிமம் அரிதானதாகும். சில தாதுக்களில் மட்டுமே இக்கனிமம் காணப்படுகிறது. கோல்மனைட்டு கனிமத்துடன் பிரைசைட்டு தொடர்பு கொண்டுள்ளது.
# பிரைசைட்டு

## பெயர்க்காரணம்

பிரைசைட்டு கனிமத்தை முதன்முதலில் ஆய்வு செய்த தாமசு பிரைசின் நினைவாக இந்தக் கனிமம் பெயரிடப்பட்டது. துருக்கியில் உள்ள பண்டெர்மா பகுதியில் கண்டுபிடிக்கப்பட்டபோது முதலில் இந்தக் கனிமத்தின் பெயர் பண்டெர்மைட்டு என இருந்தது.
பன்னாட்டு கனிமவியல் சங்கம் பிரைசைட்டு கனிமத்தை Pce என்ற குறியீட்டால் அடையாளப்படுத்துகிறது.
# சிப்லூன் சட்டமன்றத் தொகுதி

**சிப்லூன் சட்டமன்றத் தொகுதி** (Chiplun Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது இரத்தினகிரி மாவட்டத்தில் அமைந்துள்ளது. இரத்தினகிரி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# சிப்லூன் சட்டமன்றத் தொகுதி

## சட்டமன்ற உறுப்பினர்கள்

| 1957 | சங்கர் தம்பிட்கர் | இந்தியப் பொதுவுடைமைக் கட்சி |
| --- | --- | --- |
| கங்காராம் காம்ப்ளே | பட்டியல் சாதியினர் கூட்டமைப்பு |  |
| 1962 | பி.கே.சாவந்த் | இந்திய தேசிய காங்கிரசு |
| 1967 |  |  |
| 1972 |  |  |
| 1978 | ராசாராம் சிண்டே | ஜனதா கட்சி |
| 1980 |  |  |
| 1985 | நிசிகாந்த் சோசி | இந்திய தேசிய காங்கிரசு |
| 1990 | பாபு கேடேகர் | சிவ சேனா |
| 1995 | பாசுகர் சாதவ் |  |
| 1999 |  |  |
| 2004 | ரமேசுபாய் கடம் | தேசியவாத காங்கிரசு கட்சி |
| 2009 | சதானந்த் சவான் | சிவ சேனா |
| 2014 |  |  |
| 2019 | சேகர் நிகம் | தேசியவாத காங்கிரசு கட்சி |
| 2024 | } |  |
# மேற்கு சுலாவெசி

**மேற்கு சுலாவெசி** (இந்தோனேசியம்: *Sulawesi Barat*; ஆங்கிலம்: *West Sulawesi*) என்பது இந்தோனேசியா, சுலாவெசி தீவில் உள்ள ஒரு மாநிலம் ஆகும். இது 17,152.99 கிமீ<sup>2</sup> நிலப்பரப்பைக் கொண்டுள்ளது. இதன் தலைநகரம் மாமுஜு *(Mamuju)*.  
இந்த மாநிலத்தின் தலைநகரம், மேற்கு சுலாவெசி மாநிலத்தில் அதிக மக்கள் தொகை கொண்ட நகரமாகவும் விளங்குகிறது.
# மேற்கு சுலாவெசி

## நிலவியல்

முன்னர் **செலிபிஸ் தீவு** *(Celebes Island)* என்று அழைக்கப்பட்ட சுலாவெசி தீவின் மேற்குப் பகுதியில் அமைந்துள்ள மேற்கு சுலாவெசி மாநிலம் 6 பிராந்தியங்களைக் கொண்டுள்ளது:  
1. போலேவாலி மண்டார் *(Polewali Mandar Regency)*
1. மாமசா *(Mamasa Regency)*
1. மஜினே *(Majene Regency)*
1. மாமுஜு *(Mamuju Regency)*
1. மத்திய மாமுஜு *(Central Mamuju Regency)*
1. பாசாங்காயூ *(Pasangkayu Regency)*
மேற்கு சுலாவெசி அதன் மேற்கு கடற்கரையில் ஒரு குறுகிய தாழ்நிலப் பகுதியையும்; தெற்கில் ஓரளவு பரந்த தாழ்வான மலைப் பகுதியையும் கொண்டுள்ளது. இதற்கு நேர்மாறாக மத்திய, வட-மத்திய மற்றும் கிழக்குப் பகுதிகள் மலைப்பாங்கானவையாக உள்ளன. பல சிகரங்கள் 8,200 அடி (2,500 மீட்டர்) உயரத்திற்கும் மேல் உள்ளன.  
மேற்கு சுலாவெசி மாநிலம் பல ஆறுகளைக் கொண்டுள்ளது. அவற்றில் மிக நீளமானது மேற்கு நோக்கிப் பாயும் கராமா ஆறு *(Karama River)* ஆகும். இது மேற்கு சுலாவெசி மாநிலத்தின் வடக்கில், மூன்றில் ஒரு பகுதியைப் பிரிக்கிறது. அத்துடன் மேற்கு சுலாவெசி மாநிலத்தில், தெற்கு நோக்கிப் பாயும் சடாங் ஆறும் ஒரு முக்கியமான ஆறு ஆகும்.
# மேற்கு சுலாவெசி

## தொல்லியல் வரலாறு

திசம்பர் 11, 2019 அன்று, டாக்டர் மாக்சிம் ஆபர்ட் *(Dr. Maxime Aubert)* தலைமையிலான ஆராய்ச்சியாளர்கள் குழு, லியாங் புலு சிபோங் 4 *(Leang Bulu’ Sipong 4)* சுண்ணாம்புக் குகையில் இருந்து, 44,000 ஆண்டுகளுக்கும் மேலான பழைமையான சுவர் ஓவியங்களைக் கண்டுபிடித்ததாக அறிவித்தது.  
பன்றி மற்றும் எருமையை வேட்டையாடும் சித்தரிப்பின் வயதையும், தொல்பொருள் ஆராய்ச்சியாளர்கள் தீர்மானித்தனர்.
# மேற்கு சுலாவெசி

## நிலவியல்

மேற்கு சுலாவெசி மாநிலம், கிழக்கே தெற்கு சுலாவெசி மற்றும் மத்திய சுலாவெசி மாநிலங்களையும், மேற்கே மாக்காசர் நீரிணையையும், தெற்கே பசிபிக் பெருங்கடலையும் எல்லையாகக் கொண்டுள்ளது. இந்த மாநிலம் மேற்கே கிழக்கு கலிமந்தான் மற்றும் தெற்கு கலிமந்தானுடன் கடல் எல்லைகளையும் பகிர்ந்து கொள்கிறது.
# மேற்கு சுலாவெசி

## நிலவியல்

### கந்தாங் தேவதா தேசிய பூங்கா

கந்தாங் தேவதா மலையில் உள்ள கந்தாங் தேவதா தேசிய பூங்கா *(Gandang Dewata National Park)*, மேற்கு சுலாவெசி மாநிலத்தின் மையத்தில் உள்ளது. கராமா ஆறு; மற்றும் மத்திய சுலாவெசியின் டோங்காலா பிராந்தியத்தியில் *(Donggala Regency)* உள்ள இலாரியாங் ஆறு *(Lariang River)*; ஆகிய ஆறுகள் மத்திய சுலாவெசிக்கும் மேற்கு சுலாவெசிக்கும் இடையிலான எல்லையின் ஒரு பகுதியாக அமைகின்றன. இரண்டு ஆறுகளும் இலாரியாங் நகரம் வழியாக மாக்காசார் நீரிணையில் கலக்கின்றன. அவை மேற்கு சுலாவெசி மாநிலத்தின் முக்கிய ஆறுகள் ஆகும்.  
மாமுஜு பிராந்தியத்தில் உள்ள பாலாபாலகான் தீவுகளும் *(Balabalagan Islands)* இந்த மாநிலத்தின் ஒரு பகுதியாகும். பாலாபாலகான் தீவுகள் ஒரு பவளப்பாறைத் தொடரில் உள்ளன. இந்தப் பவளப் பாறை கலிமந்தானில் இருந்து தொடர்ந்து நீண்டுள்ளது. இந்தப் பவளப் பாறைகள் கப்பல் போக்குவரத்திற்குப் பெரும் ஆபத்தை ஏற்படுத்துகின்றன. **அட்மிரால்டி பைலட்** *(Admiralty Pilot)* எனும் கடல்சார் அமைப்பு, அந்தத் தீவுகளுக்கு இடையே எந்த கப்பலும் செல்லக்கூடாது என்று எச்சரித்துள்ளது."
# மேற்கு சுலாவெசி

## போக்குவரத்து

தொடருந்து போக்குவரத்து அல்லது தேசிய மற்றும் மாநில நெடுஞ்சாலைகள் எதுவும் இல்லை. சாலைகள் பெரும்பாலும் செப்பனிடப்படாத மண் பாதைகளாகவே உள்ளன. மாமசா பிராந்தியத்தியில் உள்ள சுமரோரோங் நகரில் உள்ள சுமரோரோங் வானூர்தி நிலையம் *(Sumarorong Airport)* மற்றும் மாமுஜு பிராந்தியத்தின் மாமுஜு நகரில் உள்ள தம்பா பாடாங் வானூர்தி நிலையம் *(Tampa Padang Airport)*; ஆகியவை மாநிலத்தில் உள்ள இரண்டு வானூர்தி நிலையங்களாகும்.  
அருகிலுள்ள மற்றொரு பெரிய வானூர்தி நிலையம், தெற்கு சுலாவெசி மாநிலத்தின் மக்காசார் நகரில் உள்ள சுல்தான் அசனுதீன் பன்னாட்டு வானூர்தி நிலையம் *(Sultan Hasanuddin International Airport)* ஆகும்.
# மேற்கு சுலாவெசி

## சமயம்

**மேற்கு சுலாவெசி மாநிலத்தில் பிராந்தியங்கள் வாரியாக சமயம் (2016)**  
| பிராந்தியம் | இசுலாம் | சீர்திருத்த
கிறித்தவம் | கத்தோலிக்கம் | இந்து மதம் | பௌத்தம் | கன்பூசியனிசம் | நாட்டு
புறம் |  |
| --- | --- | --- | --- | --- | --- | --- | --- | --- |
| மாஜெனே | 99.75% | 0.10% | 0.10% | 0.02% | 0.03% | 0.00% | 0.00% |  |
| மாமசா | 20.29% | 70.80% | 4.35% | 2.92% | 0.01% | 0.01% | 1.62% |  |
| மாமுஜு | 81.61% | 16.61% | 0.87% | 0.88% | 0.02% | 0.01% | 0.00% |  |
| மத்திய மாமுஜு | 80.24% | 12.90% | 2.18% | 4.57% | 0.10% | 0.01% | 0.01% |  |
| பாசாங்காயூ | 86.98% | 6.99% | 1.83% | 4.19% | 0.01% | 0.01% | 0.00% |  |
| போலேவாலி மண்டார் | 96.00% | 2.77% | 1.00% | 0.19% | 0.04% | 0.00% | 0.00% |  |
| மேற்கு சுலாவெசி | 82.22% | 14.82% | 1.47% | 1.25% | 0.04% | 0.01% | 0.19% | } |
# திண்டல், ஈரோடு

**திண்டல்** என்பது இந்தியாவின் தமிழ்நாட்டின் ஈரோடு நகரில் உள்ள ஒரு சுற்றுப்புறமாகும்.  
இது ஈரோடு சந்திப்பிலிருந்து 8 கி.மீ. தொலைவிலும், ஈரோடு மத்திய பேருந்து முனையத்திலிருந்து 7 கி.மீ. தொலைவிலும் அமைந்துள்ளது. இது இப்போது அதிகாரப்பூர்வமாக ஈரோடு மாநகராட்சியின் ஒரு பகுதியாக உள்ளது. இந்தப் பகுதி திண்டல் முருகன் கோயிலுக்கு (வேலாயுதசுவாமி கோயில்) நன்கு அறியப்பட்டதாகும். திருப்பூர், கோயம்புத்தூர் மற்றும் கேரளா போன்ற மேற்கு மாவட்டங்களுடன் நகரத்தை இணைக்கும் பெருந்துறை சாலையில் இந்த சுற்றுப்புறம் அமைந்துள்ளது. நகரின் அனைத்து முக்கிய சாலைகளையும் இணைக்கும் வெளி வட்டச் சாலை, திண்டலில் பெருந்துறை சாலையை இணைக்கிறது. பல்வேறு கல்வி நிறுவனங்கள் தொடங்கப்பட்டதால் இது வளரும் பகுதியாகும்.
# திண்டல், ஈரோடு

## கல்வி நிறுவனங்கள்

- வெள்ளாளர் மகளிர் கல்லூரி (அரசு உதவி - தன்னாட்சி 1970 முதல்)
- வெள்ளாளர் பொறியியல் மற்றும் தொழில்நுட்பக் கல்லூரி
- வெள்ளாளர் மகளிர் கல்விக் கல்லூரி
- VET கலை மற்றும் அறிவியல் நிறுவனம்
- வெள்ளாளர் மெட்ரிகுலேஷன் மேல்நிலைப் பள்ளி (மாணவியர் 1980 முதல்)
- வெள்ளாளர் பெண்கள் உயர்நிலைப்பள்ளி
- வெள்ளாளர் வித்யாலயா மேல்நிலைப்பள்ளி
- வெள்ளாளர் நர்சிங் கல்லூரி
- வெள்ளாளர் ஆசிரியர் பயிற்சி நிலையம்
- அரசு உயர்நிலைப்பள்ளி, திண்டல்
- பி. வி. பி. மெட்ரிக் மேல்நிலைப்பள்ளி, திண்டல்
- பி. வி. பி, தெற்குபள்ளம், திண்டல்
- ஏ. இ. டி. மெட்ரிகுலேஷன் பள்ளி
- இந்திய அரசு பள்ளி
- கீதாஞ்சலி அகில இந்திய மேல்நிலைப்பள்ளி - சி. பி. எஸ். இ.
- சி. எஸ். அகாடமி
# திண்டல், ஈரோடு

## அருகிலுள்ள இடங்கள்

டெக்ஸ்வாலி, கங்காபுரம் (6 கி. மீ.), வெள்ளோடு பறவைகள் சரணாலயம் (11.5 கி. மீ.), பவானி சங்கமேஸ்வரர் கோயில் (12.9 கி. மீ.), வில்லரசம்பட்டி (2.8 கி. மீ.), கூரப்பாளையம் (5.1 கி. மீ.), எல்லபாளையம் மற்றும் கவுண்டச்சிபாளையம் (5.9 கி.மீ.) ஆகியவை இந்நகருக்கு அருகிலுள்ள மற்ற நகரங்களாகும்.
# இரத்தினகிரி சட்டமன்றத் தொகுதி

**ரத்னகிரி சட்டமன்றத் தொகுதி** (Ratnagiri Parliament Constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது இரத்தினகிரி மாவட்டத்தில் அமைந்துள்ளது. இரத்தினகிரி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# இரத்தினகிரி சட்டமன்றத் தொகுதி

## சட்டமன்ற உறுப்பினர்கள்

| 1962 | சாந்தாராம் பி.ஜே. | இந்திய தேசிய காங்கிரசு </br > |
| --- | --- | --- |
| 1967 |  |  |
| 1972 | எஸ். இ. அசுனைன் |  |
| 1978 | குசும் அபயங்கர் | ஜனதா கட்சி</br> |
| 1980 | பாரதிய ஜனதா கட்சி</br> |  |
| 1983^ | சிவாஜி கோதாட் |  |
| 1985 | சிவாஜிராவ் சாத்யார் | இந்திய தேசிய காங்கிரசு </br > |
| 1990 | சிவாஜி கோதாட் | பாரதிய ஜனதா கட்சி</br> |
| 1995 |  |  |
| 1999 | பால் மானே |  |
| 2004 | உதய் சமந்த் | தேசியவாத காங்கிரசு கட்சி</br> |
| 2009 |  |  |
| 2014 | சிவ சேனா</br> |  |
| 2019 |  |  |
| 2024 | } |  |
# அஸ்திரம் (2025 திரைப்படம்)

**அஸ்திரம்** (*Asthram*) 2025-இல் வெளிவந்த இந்தியத் தமிழ்த் திரைப்படமாகும். குற்றவியல் தொடர்பான பரபரப்பூட்டும் இத்திரைப்படத்தை அறிமுக இயக்குநர் அரவிந்த் இராஜகோபால் இயக்கினார். இப்படத்தின் கதையை ஜெகன் எம்.எஸ் உடன் இணைந்து அரவிந்த் இராஜகோபாலும் எழுதினார். இத்திரைப்படம் 2025 மார்ச் 21 அன்று திரையரங்குகளில் வெளியிடப்பட்டது.
# அஸ்திரம் (2025 திரைப்படம்)

## நடிகர்கள்

- காவல் ஆய்வாளர் அகிலனாக சாம்
- நிரஞ்சனி
- ருத்ரானாக நிழல்கள் ரவி
- இராஜவேலுவாக அருள் டி. சங்கர், காவல்துறைக் கண்காணிப்பாளர்
- ஜேம்ஸ் கதாபாத்திரத்தில் ஜீவா ரவி
- இரஞ்சித் டி. எஸ். எம்
- மார்ட்டினாக மாஸ்டர் விதேஷ் ஆனந்த்
# அஸ்திரம் (2025 திரைப்படம்)

## தயாரிப்பு

2024 பெப்ரவரி மாதத்தில், முதற் தோற்றச் சுவரொட்டியில், நடிகர் சாமின் அடுத்த திரைப்படம் *அஸ்திரம்* என்ற அறிவிப்பு வெளியிடப்பட்டது. அறிமுக இயக்குநர் அரவிந்த் இராஜகோபால் இயக்கியுள்ள இப்படத்தை *பெஸ்ட் மூவிஸ்* சார்பாக டி. எஸ். எம் தன சண்முகமணி தயாரித்துள்ளார். இப்படத்தில் நிழல்கள் ரவி, அருள் டி. சங்கர், ஜீவா ரவி, ரஞ்சித் டி. எஸ். எம் ஆகியோர் துணை வேடங்களில் நடித்துள்ளனர். தொழில்நுட்பக் குழுவில் ஒளிப்பதிவாளராக கல்யாண் வெங்கடராமன், படத்தொகுப்பாளராக பூபதி, இசையமைப்பாளராக கே. எஸ். சுந்தரமூர்த்தி ஆகியோர் பங்காற்றியுள்ளனர்.  
முதன்மைப் புகைப்படம் எடுக்கும் பணி 30 நாள்களாக சென்னை, கொடைக்கானல் ஆகிய இடங்களில் நடந்தது. திரைப்படப் பணிகள் ஏற்கனவே அறிவித்த அறிவிப்பிற்கு முன்பாகவே முடிக்கப்பட்டது.
# லக்கிசராய்

**லக்கிசராய்** (*Lakhisarai*), வட இந்தியாவில் உள்ள பீகார் மாநிலத்தின் மகத பிரதேசத்தில் அமைந்த லக்கிசராய் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இது மாநிலத் தலைநகரான பட்னாவிற்கு தென்கிழக்கே 132 கிலோ மீட்டர் தொலைவிலும்; முங்கேர் நகரத்திற்கு தென்மேற்கே 51 கிலோ மீட்டர் தொலைவிலும் உள்ளது.லக்கிசராய் நகர மக்கள் வட்டார வழக்கு மொழியான மகதி மொழியைப் பேசுகின்றனர். இந்நகரம் வழியாக கியுல் ஆறு பாய்கிறது.
# லக்கிசராய்

## மக்கள் தொகை பரம்பல்

2011ஆம் ஆண்டின் மக்கள் தொகை கணக்கெடுப்பின்படி, 33 வார்டுகளும், 17,214 குடியிருப்புகளும் கொண்ட லக்கிசராய் நகரத்தின் மக்கள் தொகை 99,979 ஆகும். அதில் ஆண்கள் 52,66 மற்றும் 47,314 பெண்கள் உள்ளனர். பாலின விகிதம் 1000 ஆண்களுக்கு 898 பெண்கள் வீதம் உள்ளனர். சராசரி எழுத்தறிவு 70.32% வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 10.73 % மற்றும் 0.18 % வீதம் உள்ளனர். இந்நகரத்தில் இந்து சமயத்தினர் 94.63%, இசுலாமியர் 5.14% மற்றும் பிற சமயத்தினர் 0.23% வீதம் உள்ளனர்.
# லக்கிசராய்

## போக்குவரத்து

### நெடுஞ்சாலைகள்

வங்காளதேசம் மற்றும் பாகிஸ்தானின் பெசாவர் நகரை தில்லி வழியாக இணைக்கும் பெரும் தலைநெடுஞ்சாலை லக்கிசராய் நகரம் வழியாகச் செல்கிறது.
# லக்கிசராய்

## போக்குவரத்து

### தொடருந்து நிலையம்

4 நடைமேடைகள் கொண்ட லக்கிசராய் சந்திப்பு தொடருந்து நிலையம்ஹவுரா, துர்காபூர், ஆசான்சோல், சமஸ்திபூர், பட்னா, தர்பங்கா, கயை, ஜனக்பூர் நகரங்களுடன் இணைக்கிறது.
# சோனல் சுக்லா

**சோனல் சுக்லா** (Sonal Shukla 1941-2021) இந்தியாவைச் சேர்ந்த ஒரு பெண்ணியவாதியும், ஆசிரியரும், எழுத்தாளரும், சமூக சேவகரும் ஆவார். இந்தியாவின் மும்பையில், பெண் அறிஞர்களுக்காக ஒரு நூலகத்தை நிறுவிய தனியார் அமைப்பான வாச்சா அறக்கட்டளையை நிறுவியதற்காக இவர் பரவலாக அறியப்படுகிறார். மதுரா பாலியல் பலாத்கார வழக்கு தொடர்பான பெண்ணியப் போராட்டங்களில் முக்கிய உறுப்பினராகவும், 1980களில் பாலியல் பலாத்காரத்திற்கு எதிரான இந்தியாவின் சட்டங்களைச் சீர்திருத்துவதற்கான இயக்கத்தை வெற்றிகரமாக வழிநடத்திய பெண்களுக்கு எதிரான ஒடுக்குமுறை மன்றத்தின் நிறுவன உறுப்பினராகவும் இருந்தார்.
# சோனல் சுக்லா

## வாழ்க்கை வரலாறு

சுக்லா 1941 ஆம் ஆண்டு, இந்தியாவின் வாரணாசியில் பிறந்தார். இவரது தந்தை நினு மஜூம்தார் ஓர் இசைக்கலைஞரும், வானொலி தொகுப்பாளராருமாவார். அவர் இந்தியாவின் தேசிய ஒளிபரப்பான அகில இந்திய வானொலியின் விவித் பாரதி நிலையத்தை உருவாக்கினார். இவரது தாயார் கௌமுதி முன்ஷி, ஒரு பாரம்பரியப் பாடகர் ஆவார். இவர் உடன்பிறந்தவர்கள் மீனா, ரஜுல் மற்றும் உதய் ஆகிய மூவரும் ஆவார். இவர் மருத்துவரான இமான்சூ சுக்லாவை மணந்தார். சுக்லா, 2021 இல் மாரடைப்பால் காலமானார்.
# சோனல் சுக்லா

## வெளியீடுகள்

- (2008) சோனல் சுக்லா, 'பெண்ணிய பாடல்களில் குடும்பம்: நாட்டுப்புற இலக்கியத்துடன் ஒரு தொடர்ச்சி' ஜாய் தேஷ்முக்-ரானதீவ் பதிப்பில்., *டெமொகரசி இன் த ஃபமிலி: இன்சைட்ஸ் ஃப்ரம் இந்தியா* (SAGE வெளியீடுகள் ISBN
- (2008) சோனல் சுக்லா, 'ஆசிரியர் சங்கத்தில் பெண்களின் பங்களிப்பை ஊக்குவித்தல்: ஒரு மகளிர் குழுவின் பங்கு' ஜாக்கி கிர்க் பதிப்பில்., *விமன் டீச்சிங் இன் சவுத் எசியா* (SAGE வெளியீடுகள் ISBN
- (2010) சோனல் சுக்லா மற்றும் பிரத்ன்யா ஸ்வர்கோன்கர், 'தி அடோலசன்ட் கேர்ள்' விபூதி படேல், பதிப்பு., கேல்ஸ் அண்டு கேல்ஹுடுஸ் அட் த்ரெஸ்ஹொல்டு அஃப் யுத் அண்டு ஜென்டர்—எ வாச்சா இனிசியெடிவ் (தில்லி, தி வுமன் பிரஸ் ISBN
- 2010 சோனல் சுக்லா மற்றும் நிஷ்சின்ட் ஹோரா, *எக்ஸ்பிரியென்சிங் கேல்ஹுட்: ஸ்டொரீஸ் ப்ரம் பாஸ்டிஸ் இன் மும்பை* (வாச்சா தொண்டு நிறுவனம்)
# எடமலைப்பட்டி புதூர்

**எடமலைப்பட்டி புதூர்** அல்லது **எ. புதூர்** என்பது இந்தியாவில் தமிழ்நாட்டின் திருச்சிராப்பள்ளியிலுள்ள ஒரு பெரிய குடியிருப்பு சுற்றுப்புறம் மற்றும் விரிவாக்கமாகும். கிழக்கே *கே. கே. நகர்*, மேற்கே *கருமண்டபம்*, வடக்கே *க்ராஃபோர்ட்* மற்றும் தெற்கே *பஞ்சப்பூர்* ஆகியவற்றால் இந்நகர் சூழப்பட்டுள்ளது. இப்பகுதியில் பிரபலமான கோயில்கள், மருத்துவமனைகள், ஸ்மார்ட் மருத்துவம் சார்ந்த சேவைகள், பழமுதிர்சோலை, தையல்காரர்கள், மாவு ஆலைகள், பள்ளிகள் மற்றும் பெட்ரோல் நிலையங்கள் போன்ற வசதிகள் உள்ளன.
# எடமலைப்பட்டி புதூர்

## அமைவு

எடமலைப்பட்டி புதூர் நகரமானது, மதுரை பிரதான சாலையில் (என். எச். 45பி) திருச்சி மத்திய பேருந்து நிலையத்திலிருந்து 3.5 கி.மீ. தொலைவிலும், திருச்சி இரயில் நிலையத்திலிருந்து 3 கி.மீ. தொலைவிலும் அமைந்துள்ளது. திருச்சிராப்பள்ளி மாநகராட்சி வார்டு 39, 40 மற்றும் 41-ஆவது வார்டுகளில் சில, இந்தப் பகுதியை உள்ளடக்கியது மற்றும் திருச்சிராப்பள்ளி மேற்கு வட்டத்தின் கீழ் வருகிறது. இது பஞ்சப்பூர், பிராட்டியூர், கிராப்பட்டி ஆகிய பிரிவுகளுக்குள், முக்கியமான வரம்பைக் கொண்ட ஒரு காவல் நிலையத்தைக் கொண்டுள்ளது. எடமலைப்பட்டி புதூரின் முக்கிய குடியிருப்புப் பகுதிகளில் சோழிய வெள்ளாளர் தெரு (செல்வ விநாயகர் தெரு), ஆர். எம். எஸ். காலனி (வடக்கு, தெற்கு விரிவாக்கம்), ஸ்டேட் பாங்க் காலனி, பாப்பா காலனி, நல்லதண்ணி கேணி தெரு, சக்திவேல் காலனி, செல்லியம்மன் கோவில் தெரு, அன்பில் தர்மலிங்க நகர், அரசு காலனி, பிரான்சினா காலனி, பிள்ளையார் கோவில் தெரு, நேரு தெரு, அந்தோணியார் கோவில் தெரு, நியூ ஸ்ட்ரீட், நியூ காலனி, கே. ஆர். எஸ். நகர், கொல்லங்குளம், பாரதி நகர், பெட்ரோல் பங்க் சாலை ஆகியவை அடங்கும். இராமச்சந்திர நகர், நாதர் நகர், ஸ்ரீனிவாச நகர், ராஜீவ் காந்தி நகர், எம். ஜி. ஆர். நகர், ஹெல்த் காலனி, அன்பிலார் நகர், அஞ்சலி நகர், ஸ்டாலின் நகர், தைலம் நகர், கங்கை நகர், முருகன் நகர், காதி கிராஃப்ட் காலனி, செட்டியாபட்டி, தோபி காலனி, படுகை, கிருஷ்ணபுரம், குட்டி மலை, ரெட்டை மலை ஆகியவை பிரட்டியூர் நகரை இணைக்கிறது. <sup>&#x5B;*<span title="This claim needs references to reliable sources. (December 2020)">citation needed</span>*&#x5D;</sup>
# எடமலைப்பட்டி புதூர்

## மக்கள்

குடியிருப்பாளர்களில் பெரும்பாலோர் வங்கியாளர்கள், வணிகர்கள், ஆசிரியர்கள் மற்றும் எழுத்தர் தொழிலாளர்கள் ஆவர். இப்பகுதியில் நடுத்தர வர்க்கம் மற்றும் உயர் நடுத்தர வர்க்கத்தின் சமமான கலவை உள்ளது. இப்பகுதியில் சோழிய வெள்ளாளர் சமூகத்தினர் பெரும்பான்மையாக உள்ளனர்.
# எடமலைப்பட்டி புதூர்

## திருவிழாக்கள்

காளியம்மன் கோவில் திருவிழா மற்றும் ரெட்டை மலை ஒண்டி கருப்பு கோயில் ஆடி திருவிழா மிகவும் பிரபலமாக உள்ளது. மேலும் திருச்சி நகரம் முதல் எ. புதூர் வரை உள்ள மக்கள் இந்த திருவிழா கொண்டாட்டத்தில் கலந்து கொள்கின்றனர்.
# ராசாப்பூர் சட்டமன்றத் தொகுதி

**ராசாப்பூர் சட்டமன்றத் தொகுதி** (Rajapur Assembly Constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது இரத்தினகிரி மாவட்டத்தில் அமைந்துள்ளது.இது ரத்னகிரி-சிந்துதுர்க் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# ராசாப்பூர் சட்டமன்றத் தொகுதி

## சட்டமன்ற உறுப்பினர்கள்

| 1962 | சகாதேவ் தாக்கரே | இந்திய தேசிய காங்கிரசு</br> |
| --- | --- | --- |
| 1967 | இலக்சுமன் கடங்கர் | பிரஜா சோசலிச கட்சி |
| 1972 | சகாதேவ் தாக்கரே | இந்திய தேசிய காங்கிரசு</br> |
| 1978 | இலக்சுமன் கடங்கர் | ஜனதா கட்சி |
| 1980 | நாராயண் தவ்டே |  |
| 1985 | இலக்சுமன் கடங்கர் | இந்திய தேசிய காங்கிரசு</br> |
| 1990 |  |  |
| 1995 | விசய் சால்வி | சிவ சேனா |
| 1999 | கண்பத் கதம் |  |
| 2004 |  |  |
| 2009 | ராசன் சால்வி |  |
| 2014 |  |  |
| 2019 |  |  |
| 2024 | கிரண் சமந்த் | } |
# சேக்புரா

**சேக்புரா** (*Sheikhpura*), வட இந்தியாவின் பீகார் மாநிலத்தின் சேக்புரா மாவட்டத்தின் நிர்வாகத் தலைமையிடம் மற்றும் நகராட்சி ஆகும். இது மாநிலத் தலைநகரான பட்னாவிற்கு தென்கிழக்கே 123.2 கிலோ மீட்டர் தொலைவில் உள்ளது. சேக்புரா நகரத்தில் வட்டார மொழியான மகதி மொழி பேசப்படுகிறது.
# சேக்புரா

## மக்கள் தொகை பரம்பல்

2011ஆம் ஆண்டின் மக்கள் தொகை கணக்கெடுப்பின்படி, 27 வார்டுகளும், 10,181 குடியிருப்புகளும் கொண்ட சேக்புரா நகரத்தின் மக்கள் தொகை 62,927 ஆகும். அதில் 33,137 ஆண்கள் மற்றும் 29,790 பெண்கள் உள்ளனர். பாலின விகிதம் 1000 ஆண்களுக்கு 899 பெண்கள் வீதம் உள்ளனர். சராசரி எழுத்தறிவு 69.04 % வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 16.77 % மற்றும் 0.11 % வீதம் உள்ளனர். இந்நகரத்தில் இந்து சமயத்தினர் 87.61%, இசுலாமியர் ,11.92%, கிறித்தவர்கள் 0.12% மற்றும் பிற சமயத்தினர் 0.34% வீதம் உள்ளனர்.அலுவல் மொழியாக இந்தி மற்றும் உருது உள்ளது.
# சேக்புரா

## போக்குவரத்து

### தொடருந்து நிலையம்

சேக்புரா தொடருந்து நிலையம்பட்னா, ஹவுரா, குவகாத்தி, கயை, ஜமால்பூர் மற்றும் கியுல் நகரங்களுடன் இணைக்கிறது.
# கணகவலி சட்டமன்றத் தொகுதி

**கணகவலி-வைபாவ்வாடி-தேவ்காட் சட்டமன்றத் தொகுதி** (Kankavli Assembly Constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது சிந்துதுர்க் மாவட்டத்தில் அமைந்துள்ளது.கணகவலி, ரத்னகிரி-சிந்துதுர்க் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# கணகவலி சட்டமன்றத் தொகுதி

## சட்டமன்ற உறுப்பினர்கள்

| 1962 | யசுவந்த் தல்வி | பிரஜா சோசலிச கட்சி |
| --- | --- | --- |
| 1967 | சீதாராம் சாவந்த் | இந்திய விவசாயிகள் மற்றும் தொழிலாளர் கட்சி</br> |
| 1972 | வெங்கடேசுராவ் ரானே | இந்திய தேசிய காங்கிரசு </br > |
| 2009 | பிரமோத் சாதர் | பாரதிய ஜனதா கட்சி</br> |
| 2014 | நிதேசு ரானே | இந்திய தேசிய காங்கிரசு </br > |
| 2019 | பாரதிய ஜனதா கட்சி</br> |  |
| 2024 | } |  |
# வாளாடி

**வாளாடி** என்பது திருச்சிராப்பள்ளி நகரில் உள்ள ஒரு மண்டலமாகும். இது தமிழ்நாட்டின் திருச்சியில் உள்ள சத்திரம் பேருந்து முனையத்திலிருந்து 5 மைல் தொலைவில் திருச்சி - சென்னை ரயில்வே வழித்தடத்தில் அமைந்துள்ளது. சுதந்திரத்திற்கு முந்தைய சகாப்தத்தில் இருந்த நிலையை விட அதன் அளவு மற்றும் முக்கியத்துவம் இன்று மிகவும் குறைவாக உள்ளது. ஏனெனில் கடந்த சில தசாப்தங்களாக சிறந்த தொழில் தேடுதலில் பெருமளவில் குடிபெயர்ந்ததால், புலம்பெயர்ந்தோர் சில ஆயிரக்கணக்கானோர் உலகம் முழுவதும் பரவியுள்ளனர்.
# வாளாடி

## பொருளாதாரம்

வாளாடி முதன்மையான விவசாயப் பொருளாதாரம் கொண்ட ஒரு பகுதி, இது திருச்சி-தஞ்சாவூர் பிராந்தியத்தின் வளமான நெல் பகுதியில் அமைந்துள்ளது. இப்பகுதியில் காவிரி நதி இருந்ததாலும், கொள்ளிடம் போன்ற அதன் துணை கால்வாய்கள் இருந்ததாலும் ஆண்டுக்கு மூன்று பயிர்கள் விளைவிக்க முடிந்தது. எனவே இப்பகுதி வளம் பெற்றது. சோழ மன்னர் கரிகால சோழனால் சுமார் 2000 ஆண்டுகளுக்கு முன்பு கட்டப்பட்ட, வரலாற்றில் முதல் பெரிய அணைகளில் ஒன்றான கல்லணை, இந்த இடத்திலிருந்து சில மைல்கள் தொலைவில் அமைந்துள்ளது. இங்கிருந்து பலர் அருகிலுள்ள லால்குடி பகுதியிலும் வேலை தேடுகிறார்கள், மேலும் இந்தியாவின் பொருளாதார வளர்ச்சியால், இங்கு சேவைத் துறையிலும் வளர்ச்சி ஏற்பட்டுள்ளது. பொருளாதார வளர்ச்சியின் காரணமாக இப்பகுதியில் பல விலையுயர்ந்த வீடுகள் வரத் தொடங்கியுள்ளன. சென்னை மற்றும் பெங்களூரு போன்ற முக்கிய பெருநிதி மையங்களிலிருந்து நீண்ட தூரத்தில் அமைந்திருப்பதால், விரைவில் பொருளாதார வளர்ச்சி மற்றும் முதலீடுகளை இங்கு எதிர்பார்க்கலாம்.
# வாளாடி

## வழிபாட்டுத் தலங்கள்

பழைய சிவன் கோயிலான **விஸ்வநாதசுவாமி கோயில்** மற்றும் பூர்வீக தெய்வத்தலமான ஸ்ரீ உலகநாயகியம்மன் கோயில் ஆகியவை வாளாடியில் உள்ள முக்கிய வழிபாட்டுத் தலங்களாகும். கீழவாளாடியிலுள்ள இலட்சுமிநாராயண சுவாமி கோயில் முக்கிய சிறப்பம்சமாகும். மஹாபெரியவாள் ஸ்ரீ சந்திரசேகரேந்திர சரஸ்வதி சுவாமிகள் சென்று வழிபட்ட கீழ வாளாடி சிவன் கோவிலும் இங்கு உள்ளது. புகழ்பெற்ற விஷ்ணு கோயிலான திருவரங்கம் அரங்கநாதசுவாமி கோவில், மலைக்கோட்டை<nowiki/>பகுதியில் உள்ள உச்சிப்பிள்ளையார் கோயில் மற்றும் திருவானைக்காவலில் உள்ள ஜம்புகேசுவரர் (சிவன்) கோயில் அனைத்தும் வாளாடியிலிருந்து 5 மைல் சுற்றளவில் அமைந்துள்ளன. மேலும் புகழ்பெற்ற ஸ்ரீ முத்துமாரியம்மன் கோயில், காவல்காரத் தெருவில் அமைந்துள்ளது மேலும் பழமையான கோயில்களில் ஒன்றான, பெரிய தெப்பக்குளத்துடன் கூடிய எலமனாடிச்சி அம்மன் கோயில், நாள்காட்டியில் தாதனூர் கள்ளர் தெருவில் அமைந்துள்ளது.  
மேலும் புகழ்பெற்ற பிருத்யுங்கா தேவி கோயில் செம்பழனி தெருவில் அமைந்துள்ளது.  
வாளாடி, அதன் பாரம்பரிய கட்டிடம் மற்றும் கோயில்களுக்குப் பெயர் பெற்றது. வாளாடியில் உள்ள பேருந்து நிறுத்தம் கூட சிவன் கோவில் நிறுத்தம் என்று அழைக்கப்படுகிறது. சிவன் கோயில் நன்கு அறியப்பட்ட கோயிலாகும், இது சாலைக்கு அருகில் உள்ளது, மேலும் ஆண்டுதோறும் சில திருவிழாக்கள் இங்கு நடைபெறுகின்றன.
# வாளாடி

## கலாச்சார பாரம்பரியம்

வாளாடியானது, சிறந்த கலாச்சார பாரம்பரியத்தின் இடமாகும். இது பல சிறந்த இசைக்கலைஞர்கள் மற்றும் அறிஞர்களின் தாயகமாக இருந்தது. வாளாடி கிருஷ்ணய்யர், லால்குடி ஜெயராமன், வி. சேஷசாயி ஆகியோர் வாளாடியைச் சேர்ந்தவர்கள்.
# வாளாடி

## போக்குவரத்து

தேசிய மற்றும் சர்வதேச விமான சேவைகளை வழங்கும் திருச்சி விமான நிலையத்திலிருந்து சில மைல்கள் தொலைவில் வாளாடி உள்ளது. சென்னைக்கு திருச்சி விமான நிலையத்திலிருந்து அடிக்கடி விமான சேவைகள் உள்ளன. விமானப் பயண நேரம் சுமார் 30 நிமிடங்கள் ஆகும். விமான நிலையத்திலிருந்து இங்கு வர, ஒரு வாடகை வண்டிக்கு சுமார் ரூ.250 (3 டாலர்) செலவாகும்.  
அருகிலுள்ள இரயில் நிலையம் லால்குடி ஆகும், ஏராளமான பிராந்திய இரயில்கள் மற்றும் இப்பகுதியில் இயங்கும் கிட்டத்தட்ட அனைத்து முக்கிய இரயில்களும் (ராக்ஃபோர்ட் எக்ஸ்பிரஸ், குருவாயூர் எக்ஸ்பிரஸ், ராமேஸ்வரம் எக்ஸ்பிரஸ்), பல்லவன் எக்ஸ்பிரஸ் மற்றும் மங்களூர் எக்ஸ்பிரஸ் ஆகியவை இங்கிருந்து அருகிலுள்ள ஸ்ரீரங்கம் இரயில் நிலையத்தில் நின்று செல்கின்றன. அங்கிருந்து ஓர் உள்ளூர் பேருந்து அல்லது மூன்று சக்கர தானுந்து மூலம் வாளாடி வரலாம். தொடருந்து நிலையத்திலிருந்து வழக்கமான பயண நேரம் 30 நிமிடங்களுக்கும் குறைவாக உள்ளது. சென்னையிலிருந்து மொத்த பயண நேரம் சுமார் 7 மணி ஆகும்.  
பேருந்து மூலம், நீங்கள் தமிழ்நாட்டின் எந்த இடத்திலிருந்தும் திருச்சி மத்திய பேருந்து (சந்திப்பு) நிலையத்தை அடையலாம். அங்கிருந்து நீங்கள் இலால்குடி நோக்கி நகரப் பேருந்தில் செல்லலாம். மாற்றாக, நீங்கள் சத்திரம் பேருந்து நிலையத்திற்குச் செல்லலாம், மேலும் இது வாளாடிக்கு அடிக்கடி பேருந்து சேவைகளைக் கொண்டுள்ளது. திருச்சியின் வடக்கிலிருந்து வரும் மக்களுக்கு, பேருந்துகள் பொதுவாக சுங்கச்சாவடியில் நிறுத்தப்படுகின்றன, மேலும் மூன்று சக்கர தானுந்துவில் ரூ.50-இல் வாளாடிக்கு செல்லலாம்.  
இப்போது இங்கு இரயில் பாதையின் மீது நீண்ட பாலம் உள்ளது. இதனால் மக்கள் இரயிலுக்காகக் காத்திருக்காமல் எளிதாகப் பயணிக்க முடியும். இப்போது நிறைய கால் டாக்ஸி, மூன்று சக்கர தானுந்து, மினி டெம்போ ஆகிய வாடகை வாகன சேவைகள் உள்ளன. அவை எப்போது வேண்டுமானாலும் அணுகக்கூடியவை.
# வாளாடி

## வங்கி, தபால் அலுவலகம், பள்ளி மற்றும் ரயில் நிலையம்

அஞ்சல் அலுவலகம் மற்றும் வங்கி உள்ள மிகச் சில கிராமங்களில் இதுவும் ஒன்றாகும். வங்கிக்கு வெளியே தானியங்கி பணப்பரிமாற்ற இயந்திரமும் உள்ளது. வங்கியின் அதிகாரப்பூர்வ நேரத்தில் மக்கள் இந்த இயந்திரகளைப் பயன்படுத்தலாம்.  
அஞ்சல் அலுவலகம் அருகிலுள்ள பிற கிராமங்களிலும் பயன்படுத்தப்படுகிறது, இது அண்டை கிராமங்களுக்கு பெரும் உதவியாக உள்ளது.  
உள்ளூர் பயணிகள் இரயில்கள் நிறுத்தத்திற்கு அருகில் ஓர் அரசு மேல்நிலைப் பள்ளி உள்ளது.
# மிசோரம் சட்டமன்ற பெண் உறுப்பினர்களின் பட்டியல்

**மிசோரம் சட்டமன்ற பெண் உறுப்பினர்களின் பட்டியல்** (*List of female members of the Mizoram Legislative Assembly*) என்பது இந்தியாவின் மிசோரம் சட்டமன்றத்திற்கு தேர்ந்தெடுக்கப்பட்ட பெண்களின் பட்டியல் ஆகும். இதுவரை ஏழுபேர் மட்டுமே மிசோரம் சட்டமன்ற உறுப்பினராகத் தேர்ந்தெடுக்கப்பட்டுள்ளனர். இதில் ஒரு சட்டசபைக்கு ஒன்று மேற்பட்ட பெண்களாக மூவர் 2023ஆம் ஆண்டு தேர்ந்தெடுக்கப்பட்டுள்ளனர். இவர்களில் இலால்ரின்பூயி, அமைச்சராகவும் உள்ளார்.
# மிசோரம் சட்டமன்ற பெண் உறுப்பினர்களின் பட்டியல்

## பட்டியல்

| கட்சி | உருவப்படம் | உறுப்பினர் | தொகுதி | தேர்ந்தெடுக்கப்பட்ட ஆண்டு | பதவி முடிந்த வருடம் | குறிப்பு |
| --- | --- | --- | --- | --- | --- | --- |
| மிசோரம் மக்கள் மாநாட்டுக் கட்சி | தன்மாவி | செர்ச்சிப் | 1978 | 1979 |  |  |
| ஐஸ்வால் கிழக்கு | 1979 | 1984 |  |  |  |  |
| மிசோரம் மக்கள் மாநாட்டுக் கட்சி | கே. தான்சியாமி | ஐஸ்வால் மேற்கு | 1984 | 1987 |  |  |
| மிசோ தேசிய முன்னணி | லால்ஹ்லிம்புயி | ஐஸ்வால் வடக்கு 1 | 1987 | 1989 |  |  |
| மிசோ தேசிய முன்னணி | வன்லலவ்ம்புயி சவ்ங்து | ஹ்ராங்டுசூ | 2014 | 2018 | தோல்வி |  |
| சோரம் மக்கள் இயக்கம் | பாரில் வனேய்சாங்கி | ஐஸ்வால் தெற்கு 3 | 2023 | பதவியில் |  |  |
| சோரம் மக்கள் இயக்கம் | இலால்ரின்பூயி | லுங்கிலி கிழக்கு | 2023 | பதவியில் |  |  |
| மிசோ தேசிய முன்னணி | புரோவா சக்மா | மேற்கு துய்புய் | 2023 | பதவியில் |  |  |
# குடால் சட்டமன்றத் தொகுதி

**குடால்-மால்வான் சட்டமன்றத் தொகுதி** (Kudal-Malvan Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது சிந்துதுர்க் மாவட்டத்தில் அமைந்துள்ளது.குடால், ரத்னகிரி-சிந்துதுர்க் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# குடால் சட்டமன்றத் தொகுதி

## சட்டமன்ற உறுப்பினர்கள்

| 2009 | நாராயண் ரானே | இந்திய தேசிய காங்கிரசு</br> |
| --- | --- | --- |
| 2014 | வைபவ் நாயக் | சிவ சேனா |
| 2019 |  |  |
| 2024 | நிலேசு ரானே | } |
# மாணவர் வெளியீடு

நிறுவப்பட்ட *தி கார்னெல் டெய்லி சன்* பத்திரிகையின் தலைமையகம், இது அமெரிக்காவில் தொடர்ந்து வெளியிடப்பட்ட மிகப் பழமையான கல்லூரி மாணவர் செய்தித்தாளாகும் ]]
**மாணவர் வெளியீடு** (*student publication*) என்பது ஒரு கல்வி நிறுவனத்தில் மாணவர்களால் தயாரிக்கப்படும் செய்தித்தாள், பத்திரிகை, தொலைக்காட்சி நிகழ்ச்சி அல்லது வானொலி நிலையம் போன்ற ஒரு ஊடகமாகும். இந்த வெளியீடுகள் பரவலாக உள்ளூர் மற்றும் பள்ளி தொடர்பான செய்திகளை உள்ளடக்கியிருக்கும். ஆனால், இவை தேசிய அல்லது சர்வதேச நிகழ்வுகளையும் செய்தியாகக் கொண்டிருக்கலாம். பெரும்பாலான மாணவர் வெளியீடுகள் பாடத்திட்ட வகுப்பின் ஒரு பகுதியாகவோ அல்லது பாடநெறிக்கு அப்பாற்பட்ட செயல்பாடாகவோ நடத்தப்படுகின்றன.  
மாணவர் வெளியீடுகள் சமூக விவாதத்திற்கான ஒரு தளமாகவும், பத்திரிகைத் துறையில் ஆர்வமுள்ளவர்கள் தங்கள் திறன்களை வளர்த்துக் கொள்வதற்கும் உதவுகின்றன. இந்த வெளியீடுகள் செய்திகளைப் பிரசுரிக்கின்றன, மாணவர்கள் மற்றும் ஆசிரியர்களின் கருத்துக்களையும் வெளியிடுகின்றன. சில சமயங்களில் மாணவர் அமைப்புக்கு ஏற்ற விளம்பரங்களையும் வெளியிடலாம். இந்த நோக்கங்களைத் தவிர, மாணவர் வெளியீடுகள் அந்தந்த நிறுவனத்தில் உள்ள சிக்கல்களைக் கண்டறிய ஒரு கண்காணிப்புக் குழுவாகவும் செயல்படுகின்றன. பெரும்பாலான மாணவர் வெளியீடுகள் அவர்களின் கல்வி நிறுவனம் மூலம் நிதியளிக்கப்படுகின்றன. சில நிதிகள் விற்பனை மற்றும் விளம்பரங்கள் மூலம் உருவாக்கப்படலாம், ஆனால் பெரும்பாலான நிதிகள் பொதுவாகப் பள்ளியிலிருந்தே கிடைக்கின்றன.
# மாணவர் வெளியீடு

## தமிழ்நாடு

தமிழ்நாடு அரசு பள்ளி மாணவர்கள் மற்றும் ஆசிரியர்களுக்காக மூன்று இதழ்களை வெளியிட்டு வருகிறது. ஊஞ்சல் என்பது 4 முதல் ஐந்தாம் வகுப்பு மாணவர்களுக்காவும் தேன்சிட்டு என்பது 6-9 வகுப்பு மாணவர்களுக்காக அவர்களது திறன்களை வளர்க்கும் பொருட்டு அவர்களின் பங்களிப்போடு மாதம் இருமுறை வெளிவருகிறது. கனவு ஆசிரியர் என்பது ஆசிரியர்களின் பங்களிப்போடு வெளிவருகிறது.
# சாரு சர்மா

**சாரு சர்மா** (*Charu Sharma* பிறப்பு 24 மார்ச் 1992) ஓர் இந்தியத் தடகள வீரரும் கலைஞருமாவார். மகாராட்டிராவில் உள்ள இந்திப் பாடப்புத்தகங்களில் இவரைப் பற்றிய குறிப்பு உள்ளது. இவர் இந்தியாவின் இளம் சாதனையாளர்களில் ஒருவராவார்.